Klaipėdos miesto savivaldybės 2020–2022 m.

strateginio veiklos plano dalis

**KLAIPĖDOS MIESTO SAVIVALDYBĖS**

**MIESTO INFRASTRUKTŪROS OBJEKTŲ PRIEŽIŪROS IR MODERNIZAVIMO PROGRAMOS (Nr. 07) APRAŠYMAS**

|  |  |
| --- | --- |
| **Biudžetiniai metai** | 2020-ieji metai |
| **Asignavimų valdytojas** | Savivaldybės administracija |
| **Programos pavadinimas** | **Miesto infrastruktūros objektų priežiūros ir modernizavimo programa** | **Kodas** | **07** |
| **Ilgalaikis prioritetas (pagal KSP)** | Tvari urbanistinė raida | **Kodas** | **II** |
| **Šia programa įgyvendinamas savivaldybės strateginis tikslas** | Kurti mieste patrauklią, švarią ir saugią gyvenamąją aplinką | **Kodas** | **02** |
| **Programos tikslas** | Teikti miesto gyventojams kokybiškas komunalines ir viešųjų erdvių priežiūros paslaugas | **Kodas** | **01** |
| **Tikslo įgyvendinimo aprašymas:****01 uždavinys. Siekti, kad miesto viešosios erdvės būtų tvarkingos, jaukios ir saugios.****01 priemonė. Miesto aikščių, skverų ir kitų bendro naudojimo teritorijų atnaujinimas ir priežiūra.**Klaipėdos miesto savivaldybės tarybos 2015 m. balandžio 14 d. sprendimu Nr. T2-63 buvo pritarta Klaipėdos miesto integruotos teritorijos vystymo programai ir nustatytos integruotos bei tikslinės teritorijos ribos, apimančios centrinę miesto dalį ir dalį pietinės miesto dalies. Minėta teritorija buvo pasirinkta, nes yra tankiai apgyvendinta (27 780 miesto gyventojų), joje yra daug visuomeninės paskirties objektų (švietimo įstaigų, kultūros įstaigų, 2 socialinių paslaugų įstaigos, 3 asmens sveikatos priežiūros įstaigos), gausu rekreacinių teritorijų ir viešųjų erdvių (Malūno tvenkinys su parku, Ąžuolyno parkas, visuomeninis skveras prieš buvusį „Vaidilos“ kino teatrą, pėsčiųjų takas palei Taikos pr. nuo Sausio 15-osios iki Kauno g., Jono kalnelis su prieigomis, Atgimimo aikštė), taip pat daug apleistų, efektyviai neišnaudotų teritorijų (2‑osios vandenvietės teritorija, Futbolo sporto mokyklos teritorija, Senojo turgaus teritorija). Klaipėdos miesto integruotos teritorijos vystymo programą 2016 m. vasario 12 d. įsakymu Nr. 1V-102 patvirtino Lietuvos Respublikos vidaus reikalų ministras.2019 m. buvo parengtas Atgimimo aikštės su požemine automobilių saugojimo aikštele techninis projektas ir gautos teigiamos ekspertizės išvados. 2020 m. planuojama gauti statybą leidžiantį dokumentą. Klaipėdos miesto savivaldybės taryba pritarė po Atgimimo aikšte įrengti požeminę automobilių stovėjimo aikštelę su 157–184 vietomis. Dėl sudėtingos ir didelės projekto vertės darbų pradžia planuojama nuo 2021 m. (darbai truks 2021–2024 m.). 2020 m. prasidės Danės upės krantinių rekonstravimo darbai, pėsčiųjų tako sutvarkymo palei Taikos pr. nuo Sausio 15-osios g. atnaujinimo darbai, viešosios erdvės prie buvusio „Vaidilos“ kino teatro tvarkymo darbai, bus parengtas Turgaus aikštės su prieigomis sutvarkymo techninis projektas. Planuojama pakeisti Turgaus aikštės išplanavimą, atnaujinti dangas, prekybos paviljoną (stoginę), mažąją architektūrą ir kt. Atsižvelgus į BĮ Klaipėdos valstybinio muzikinio teatro prašymą, 2020 m. planuojama sutvarkyti inžinerinius tinklus tarp būsimo požeminio garažo po Atgimimo aikšte ir Muzikinio teatro pastato.Klaipėdos miesto savivaldybė yra suplanavusi tęsti miesto aikščių ir skverų sutvarkymo darbus. 2020 m. planuojama sutvarkyti I. Kanto ir S. Daukanto gatvių sankryžoje esantį skverą, rekonstruoti skverą Bokštų gatvėje. Be minėtų projektų, 2021–2023 m. yra planuojama tvarkyti Vingio mikrorajono viešąsias erdves, Skulptūrų parką (senąsias miesto kapines), sutvarkyti BĮ Klaipėdos miesto savivaldybės kultūros centro Žvejų rūmų teritoriją.Siekiant, kad miesto viešieji skverai, alėjos ir parkai taptų patrauklesni miesto gyventojams, yra atliekami kasmetiniai priežiūros darbai – prižiūrimi miesto gėlynai, prižiūrimi ir remontuojami miesto fontanai ir gertuvės, atnaujinamas miesto inventorius. 2020 m. suplanuota atnaujinti fontaną „Laivelis“ skvere prie burlaivio „Meridianas“, įrengti 44 gatvių pavadinimų lenteles ir krypties nuorodas, įrengti 70 naujų šiukšliadėžių, 50 suoliukų, 58 gėlines, 100 želdinių apsauginių tvorelių, 20 šunų ekskrementų šiukšliadėžių, remontuoti suoliukus (apie 90 per metus) ir šiukšliadėžes.Kasmet atliekami miesto pagrindinių aikščių ir gatvių puošybos darbai švenčių metu, puošiama kalėdinė eglė, atnaujinami šviečiantys kalėdiniai elementai, šviesos (LED) girliandos.Bus palaikoma integruoto stebėjimo sistema viešosiose vietose – vaizdo kameromis visą parą filmuojamos nesaugios miesto dalys, vaizdas perduodamas į stebėjimo punktą, veikiantį Vyriausiojo policijos komisariato patalpose. Atsižvelgiant į kriminogeninę situaciją ir siekiant išlaikyti gyventojų saugumą, kameros įrengtos viešosiose vietose – Poilsio ir Sąjūdžio parkuose, Gedminų g. alėjoje, Minijos g. ir Baltijos pr. sankryžoje, Klaipėdos piliavietėje ir Vasaros estradoje bei didesnio saugumo reikalaujančiose miesto dalyse. Iš viso mieste 2020 m. bus eksploatuojamos 154 kameros.*Interneto prieigų viešosiose vietose įrengimas ir belaidžio ryšio (Wi-Fi) paslaugos teikimas.* Kruizinių laivų terminale ir Teatro aikštėje įrengtos interneto prieigos su belaidžio ryšio (*Wi‑Fi*) paslauga, bus siekiama kasmet palaikyti šią paslaugą. Teatro aikštėje belaidis ryšys yra prieinamas 2000 vartotojų, o Kruizinių laivų terminale – 3000 vartotojų. Belaidžio ryšio paslauga gerina viešųjų erdvių kokybę, pritraukia daugiau miestiečių, besinaudojančių išmaniaisiais įrenginiais. Planuojama Danės upėje įrengti valčių nuleidimo prieplauką. Šiuo metu nuleidimui yra naudojamas senas niekur neregistruotas hidrotechninis įrenginys. Augant tokios vietos populiarumui, būtų tikslinga įrengti vietą su visa reikiama infrastruktūra. Todėl šalia Liepų g. tilto planuojama įrengti laivų nuleidimo prieplauką ir saugojimo aikštelę bei ją pritaikyti visuomenės ir rekreaciniams poreikiams. 2021 m. bus rengiamas techninis projektas, 2022 m. – darbų pradžia.*Miesto paplūdimių priežiūros organizavimas*. Miesto paplūdimiai sezono metu yra miesto gyventojų ir svečių traukos centras. Nuo 2018 m. Klaipėdos miesto paplūdimiams (Antrosios Melnragės ir pagrindiniam Smiltynės) yra suteiktas mėlynosios vėliavos statusas. Siekiant, kad Klaipėdos miesto paplūdimiai atitiktų mėlynosios vėliavos standartą yra suplanuotos priemonės šių ir kitų paplūdimių infrastruktūrai gerinti. Bus vykdomi kasmetiniai paplūdimių priežiūros darbai – sanitarinio rankinio ir mechanizuoto valymo darbai, inventoriaus (persirengimo kabinų, suolelių, šiukšliadėžių, stendų, nerūdijančio plieno geriamojo vandens fontanėlių, dušinių) remontas ir atnaujinimas, skęstančiųjų gelbėjimo paslaugos užtikrinimas, viešųjų tualetų paslaugų teikimas. 2020 m. planuojama įrengti apžvalgos aikštelę Neįgaliųjų paplūdimyje. Siekiant gerinti BĮ „Klaipėdos paplūdimiai“ darbo sąlygas, planuojama įsigyti inventoriaus (pusiau automatinį defibriliatorių, specialų automobilį šiukšlių vežimui, gelbėjimo plūdurų, krepšinio stovų). *Švaros ir tvarkos užtikrinimas bendro naudojimo teritorijose*. Toliau bus vykdomas savivaldybei priskirtų teritorijų sanitarinis valymas, bešeimininkių statinių ir nelegalių objektų nukėlimo bei nugriovimo darbai, parkų, skverų, žaliųjų plotų, gyvatvorių ir gėlių gazonų priežiūra. 2021 m. planuojama atlikti šlaitų stabilizavimo darbus Šiaurės prospekte, tvarkyti želdinius prie miesto švietimo įstaigų, juos genėti ir atnaujinti, nes medžiai yra sergantys ir nudžiūvę. Toliau bus vykdomas miesto viešųjų tualetų remontas ir priežiūra, konteinerinių tualetų nuoma, 2020 m. Kruizinių laivų terminale bus atnaujintas 3 vietų konteinerinis tualetas. Taip pat numatoma užtikrinti beglobių gyvūnų gaudymo, laikymo ir šėrimo paslaugų teikimą, prižiūrėti šunų vedžiojimo aikšteles, ekskrementų dėžes. Tęsiami Klaipėdos miesto savivaldybei nuosavybės teise priklausančių negyvenamųjų pastatų (statinių) griovimo darbai, kurie Savivaldybės tarybos sprendimais yra pripažinti netinkamais naudoti dėl fizinio nusidėvėjimo. 2020 m. planuojama nugriauti 9 negyvenamus statinius.*Miesto viešųjų erdvių ir gatvių apšvietimo užtikrinimas*. Bus užtikrintas kasmetinis elektros energijos pirkimas miesto apšvietimui. Per metus vidutiniškai miesto gatvių apšvietimui ir šviesoforų darbui suvartojama apie 9,4 tūkst. MWh elektros energijos, eksploatuojama 17,4 tūkst. šviestuvų. Bus atliekami einamojo remonto bei avarinių gedimų likvidavimo darbai. Siekiant, kad miesto viešos erdvės ir gatvės būtų saugios, 2020 m. planuojama įrengti apšvietimą šiose vietose –take nuo Taikos pr. 8 iki Sausio 15-osios g. 2A, take nuo Kretingos g. iki Geležinkelio g. 2A, pravažiuojamajame kelyje nuo J. Janonio g. 5 iki Pievų Tako g. 37, I. Simonaitytės g. kalvoje, įvažoje į aikštelę Pievų Tako g. 14-16, Kaštonų g. (nuo Kretingos g. iki Valstiečių g.) ir kt.**02 uždavinys. Užtikrinti laidojimo paslaugų teikimą, miesto kapinių priežiūrą ir poreikius atitinkantį laidojimo vietų skaičių.** *Laidojimo paslaugų teikimas ir kapinių priežiūros organizavimas.* Bus vykdomi kasmetiniai laidojimo paslaugų darbai: vykdomas mirusių (žuvusių) žmonių palaikų išvežimas iš įvykio vietų, neatpažintų, vienišų ir mirusių, kuriuos artimieji atsisako laidoti, žmonių palaikų laikinas laikymas (saugojimas) ir palaidojimas savivaldybės lėšomis. Siekiant užtikrinti švarą ir tvarką miesto kapinėse, planuojamos lėšos kapinių priežiūrai – valymui, apsaugai, administravimui, vandens įrenginių priežiūrai, elektros energijos pirkimui, stendų bei ženklų įrengimui, aikštelių ženklinimui ir kt. Planuojama tęsti Lėbartų ir Joniškės kapinių takų (apie 5700 kv. m.) remonto darbus, Joniškės ir Lėbartų kapinėse įrengti ar atnaujinti lietaus nuotekas (darbai truks 2020–2022 m.), suremontuoti Lėbartų kapinėse esantį viešąjį tualetą, centrinius vartus.**03 uždavinys. Užtikrinti švarą ir tvarką daugiabučių gyvenamųjų namų kvartaluose, skatinti gyventojus renovuoti ir prižiūrėti savo turtą.** *Daugiabučių gyvenamųjų namų kvartalų atnaujinimo ir priežiūros vykdymas.*Klaipėdos miesto savivaldybės administracijos direktoriaus įsakymu yra patvirtintas Daugiabučių namų kiemų infrastruktūros gerinimo priemonių planas. Suplanuotas finansavimas kiemų apšvietimui, automobilių stovėjimo aikštelių praplėtimui, šaligatvių, pėsčiųjų takų atnaujinimui bei želdinių priežiūrai. Kasmet numatyta įrengti ar atnaujinti apie 320 automobilių stovėjimo vietų, 7,9 tūkst. m apšvietimo.Įgyvendinant Klaipėdos miesto integruotos teritorijos vystymo programą, startuos kompleksinis tikslinės teritorijos daugiabučių namų kiemų tvarkymas. 140 tūkst. kv. metrų teritorija, išsidėsčiusi Taikos pr., Sausio 15-osios g., Rumpiškės g. ir Paryžiaus Komunos kvartale, parinkta dėl nusidėvėjusios viešųjų ir gyvenamųjų erdvių infrastruktūros. XX amžiaus 7–8 dešimtmečių statybos daugiabučiai namai neatitinka šiuolaikinių jaunimo ir didesnes pajamas turinčių gyventojų poreikių, todėl prioritetas, pasirenkant tvarkytinus kiemus, bus teikiamas renovaciją atliekantiems namams. 2020–2022 m. planuojama toliau organizuoti daugiabučių namų savininkų bendrijų (DNSB) pirmininkų mokymus.Klaipėdos miesto savivaldybės tarybos kolegijoje (2017 m. spalio 26 d. protokolas Nr. TAK‑6) buvo pritarta *Vaikų žaidimo aikštelių įrengimo ir atnaujinimo programos įgyvendinimui*, kurios paskirtis – suplanuoti higienos normų neatitinkančių senų vaikų žaidimo aikštelių atnaujinimą ar naujų vaikų žaidimo aikštelių įrengimą viešosiose miesto erdvėse ir daugiabučių namų kiemuose. Preliminariais duomenimis, Klaipėdos mieste yra apie 2000 daugiabučių namų ir 1000 vaikų žaidimo aikštelių, jose yra daug pavienių įrenginių, dalis jų sulaužyti, surūdiję, kai kur išlikę buvusių smėlio dėžių fragmentai, tokie įrenginiai kelia grėsmę vaikų saugumui. 2020 m. lėšos planuojamos Poilsio parko vaikų žaidimo aikštelės atnaujinimui, 2021 m. – 3 naujų vaikų žaidimų aikštelių įrengimui viešose erdvėse. Kaip ir kasmet, bus pasirūpinta naujų vaikų žaidimų aikštelių priežiūra, šalinami netinkami naudoti vaikų žaidimų įrenginiai daugiabučių namų kiemuose. *Saugios kaimynystės bendruomenėje projektų įgyvendinimas.* Klaipėdos miesto savivaldybė kartu su Klaipėdos apskrities vyriausiuoju policijos komisariatu ir Klaipėdos apskrities priešgaisrine gelbėjimo valdyba 2020–2022 m. vykdo šiuos prevencinius projektus:- „Saugus kaimynas – saugus aš“, kuriuo siekiama vykdyti nusikalstamų veikų ir teisės pažeidimų prevenciją, kovoti su netvarka gyvenamojoje aplinkoje, užtikrinti gyventojų apsaugą;- „Gyvenkime saugiai“. Projekto metu yra vykdomos prevencinės akcijos apie saugią gyvenamąją aplinką ir operatyvų pažeidimų pašalinimą senyvo amžiaus, savarankiškumo netekusiems asmenims;- „Tu esi svarbus“ – tai projektas, siekiantis ugdyti nepilnamečių teisinę savimonę, saugios ir sveikos gyvensenos įgūdžius, pareigos suvokimą;- „Būk pilietiškas, būk saugus“, kuriuo bus siekiama mažinti smurtą artimoje aplinkoje, gerinti policijos, savivaldos ir nevyriausybinių organizacijų kompetenciją kovoje su smurtu artimoje aplinkoje;- „Stebima Klaipėda saugesnė“ – tai projektas, siekiantis greitesnio reagavimo į daromus viešosios tvarkos teisės pažeidimus ir šių veikų didesnio išaiškinamumo; - „Policijos rėmėjas – aktyvus pagalbininkas kuriant saugesnę Lietuvą!“. Projektu siekiama skatinti visuomenės pilietiškumą, aktyvumą dalyvauti savanoriškoje policijos rėmėjų veikloje ir bendradarbiavimą su policija bei savivalda, kartu kuriant saugią aplinką visuomenei;- „Išmok naudotis ugnies gesintuvu“, projekto tikslas – užtikrinti gyventojų švietimą priešgaisrinės saugos srityje, siekiant sumažinti gaisrų ir žūstančių žmonių skaičių juose;- „Saugus eismas – saugus Tu“, kurio tikslas – mažinti mieste eismo įvykių skaičių.**04 uždavinys. Eksploatuoti, remontuoti ir plėtoti inžinerinio aprūpinimo sistemas.** 2020 m. planuojama rekonstruoti lietaus nuotekų tinklus, esančius Trilapio g. ir Liepų g., Kauno g. 31, 33, 35, Kanto g., Rumpiškės g. ir Taikos pr. jungiamojoje gatvėje, Renetų g. ištekėjimo tinklus per Tilžės turgų. Rengti 47,4 ha Medelyno gyvenamojo rajono inžinerinės infrastruktūros išvystymo techninį projektą. Minėtame rajone detaliuoju planu yra suplanuota 47,4 ha teritorija, kurioje suformuoti 26 žemės sklypai (vienbučiams, dvibučiams, daugiabučiams, visuomeninės paskirties pastatams statyti, bendro naudojimo teritorijos, susisiekimo ir inžinerinių tinklų teritorijos), norint išvystyti kvartalą, būtina suprojektuoti inžinerinę infrastruktūrą ir ją įrengti.2020–2022 m. planuojamos dalinio finansavimo lėšos namų ūkių prisijungimui prie centralizuotų geriamojo vandens tiekimo ir nuotekų tvarkymo infrastruktūros. Planuojama, kad kasmet prisijungs apie 20 namų ūkių. |
| **01 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metais |
| 2019(faktas) | 2020 | 2021 | 2022 |
| Viešųjų erdvių, kurių būklė iš esmės pagerinta, skaičius | Miesto tvarkymo, Statybos ir infrastruktūros plėtros ir Projektų skyrius | 1 (Skveras tarp Puodžių g. ir Bokštų g., skirtas Vydūno paminklui įrengti) | 1(I. Kanto ir S. Daukanto skveras) | 3(Bokštų g., viešoji erdvė prie buvusio „Vaidilos“ teatro, pėsčiųjų tako sutvarkymas palei Taikos pr. ) | 5 |
| Miesto paplūdimių, turinčių mėlynosios vėliavos statusą, skaičius | Miesto tvarkymo skyrius | 2 | 2 | 2 | 2 |
| Suvartota elektros energijos miesto gatvių apšvietimui vidutiniškai per metus, KWh vienam šviestuvui | Miesto tvarkymo skyrius | 540 | 540 | 545 | 550 |
| Apleistų ir nenaudojamų pastatų skaičius mieste, vnt. | Viešosios tvarkos skyrius (Klaipėdos apskrities priešgaisrinė gelbėjimo tarnyba) | 100 | 95 | mažėjantis | mažėjantis |
| **Galimi programos vykdymo ir finansavimo variantai:**Klaipėdos miesto savivaldybės biudžeto lėšos, pajamos už atsitiktines paslaugas, pajamos iš patalpų nuomos, vietinių rinkliavų lėšos, valstybės lėšos, Europos Sąjungos paramos lėšos, Kelių priežiūros ir plėtros programos lėšos, paskolos. |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**2.1.3 uždavinys. Efektyviai naudoti ir vystyti inžinerinę infrastruktūrą.2.3.1 uždavinys. Užtikrinti tvarų kraštovaizdžio vystymą.2.3.2 uždavinys. Diegti energijos taupymo ir atsinaujinančių energijos išteklių sistemas.2.3.3 uždavinys. Vykdyti prevencines aplinkosaugos priemones.2.4.1 uždavinys. Pritaikyti bendruomenės poreikiams teritorijas prie vandens.2.4.2 uždavinys. Skatinti centrinės miesto dalies ir gyvenamųjų kvartalų regeneravimą bei plėtrą. |

Priedas – 2020–2022 m. Klaipėdos miesto savivaldybės miesto infrastruktūros objektų priežiūros ir modernizavimo programos(Nr. 07) tikslų, uždavinių, priemonių, priemonių išlaidų ir produkto kriterijų suvestinė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_